Odločba Komisije

z dne 25. marca 2002

o določitvi okoljskih meril za podeljevanje znaka za okolje Skupnosti televizijskim sprejemnikom

(notificirana pod dokumentarno številko K(2002) 1142)

(Besedilo velja za EGP)

(2002/255/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 1980/2000 Evropskega parlamenta in Sveta z dne 17. julija 2000 o spremenjenem sistemu Skupnosti za podeljevanje znaka za okolje [1] in zlasti člena 4 in člena 6(1) Uredbe,

ob upoštevanju naslednjega:

(1) Po Uredbi (ES) št. 1980/2000 se lahko znak za okolje Skupnosti podeli proizvodu z značilnostmi, ki mu omogočajo, da znatno prispeva k izboljšanju ključnih okoljskih vidikov.

(2) Uredba (ES) št. 1980/2000 predvideva, da se posebna merila za znak za okolje določijo v skladu s skupinami proizvodov.

(3) Ukrepi, predvideni s to odločbo, temeljijo na osnutku meril, ki jih je pripravil Odbor Evropske unije za znak za okolje, ustanovljen v skladu s členom 13 Uredbe (ES) št. 1980/2000.

(4) Ukrepi, predvideni s to odločbo, so v skladu z mnenjem odbora, ustanovljenega po členu 17 Uredbe (ES) št. 1980/2000 –

SPREJELA NASLEDNJO ODLOČBO:

Člen 1

Da bi se televizijskemu sprejemniku lahko podelil znak za okolje Skupnosti po Uredbi (ES) št. 1980/2000, mora ta spadati v skupino proizvodov, kakor je opredeljena v členu 2 te odločbe, in mora izpolnjevati okoljska merila, določena v Prilogi.

Člen 2

Skupina proizvodov "televizijski sprejemniki" obsega:

"Elektronsko opremo, ki se napaja preko glavnega električnega omrežja in je namenjena za sprejemanje, dekodiranje in prikazovanje signalov televizijskega prenosa, analognih ali digitalnih, ki se oddajajo preko satelitskih, kabelskih ali antenskih signalov, ter ima velikost zaslona 25 cm (10 palcev) ali več."

Člen 3

Za administrativne namene se skupini proizvodov "televizijski sprejemniki" dodeli kodna številka "022".

Člen 4

Ta odločba se uporablja od 1. aprila 2002 do 31. marca 2005. Če do 31. marca 2005 niso sprejeta spremenjena merila, se ta odločba uporablja do 31. marca 2006.

Člen 5

Ta odločba je naslovljena na države članice.

V Bruslju, 25. marca 2002

Za Komisijo

Margot Wallström

Članica Komisije

[1] UL L 237, 21.9.2000, str. 1.

--------------------------------------------------

PRILOGA

OKVIR

Cilji meril

Ta merila so namenjena predvsem za spodbujanje:

- zmanjšanja poškodb okolja ali tveganj v zvezi z uporabo energije (globalno segrevanje, zakisljevanje, usihanje neobnovljivih virov) z zmanjševanjem porabe energije,

- zmanjšanja poškodbe okolja v zvezi z uporabo naravnih virov s spodbujanjem ponovne uporabe, recikliranja in vzdrževanja televizije,

- zmanjšanja poškodbe okolja ali tveganj v zvezi z uporabo nevarnih snovi, z zmanjševanjem uporabe takih snovi.

Ta merila spodbujajo izvajanje najboljše prakse (optimalne okoljske uporabe) in krepijo okoljsko ozaveščenost porabnikov. Označevanje plastičnih sestavnih delov pa spodbuja recikliranje.

Merila so predpisana na ravneh, ki spodbujajo označevanje televizijskih sprejemnikov, izdelanih tako, da imajo manjši vpliv na okolje.

Zahteve glede ocenjevanja in preverjanja

Posebne zahteve glede ocenjevanja in preverjanja so navedene v vsakem posameznem merilu.

Kadar je to primerno, se lahko uporabljajo preskusne metode, drugačne od navedenih za vsako posamezno merilo, če njihovo enakovrednost sprejme pristojni organ, ki ocenjuje vlogo.

Kadar je mogoče, je preskušanja treba opraviti v ustreznih akreditiranih laboratorijih ali laboratorijih, ki izpolnjujejo zahteve, izražene v standardu EN ISO 17025, in so usposobljeni za opravljanje ustreznih preskusov.

Kadar je to primerno, pristojni organi lahko zahtevajo predložitev spremljajoče dokumentacije in lahko opravijo neodvisna preverjanja.

Pristojnim organom se priporoča, da pri ocenjevanju vlog in spremljanju skladnosti z merili v tej prilogi upoštevajo uvedene priznane programe okoljskega ravnanja, kakršna sta EMAS ali ISO 14001 (Opomba : uvedba takih programov ravnanja ni zahtevana).

MERILA

1. Prihranki energije

(a) Televizijski sprejemnik (v nadaljevanju imenovan tudi "proizvod") mora imeti stikalo za izključitev delovanja, ki je nameščeno na sprednji strani sprejemnika in je jasno vidno.

(b) Pasivna [1] poraba energije v stanju pripravljenosti televizijskega sprejemnika mora biti ≤ 1,0 vata.

(c) Pri televizijskih sprejemnikih, ki imajo vgrajen digitalni sprejemnik/dekoder (IRD), mora biti aktivna poraba energije v stanju pripravljenosti [2] ≤ 9,0 vatov.

(d) kjer je:

Televizijski sprejemnik mora imeti indeks energijske učinkovitosti (EEIon), kadar je vključen, manjši od 65 % osnovne porabe pri sprejemnikih takega formata. Indeks energetske učinkovitosti EEIon, kadar je sprejemnik vključen, izhaja iz ena3čbe:

EEI

= P

/P

Pon izmerjena poraba energije pri vključenem sprejemniku;

Pon, bc osnovna poraba energije pri vključenem sprejemniku. Ta vrednost se izračuna z naslednjo formulo:

+++++ TIFF +++++

kjer je:

- številka enaka 1, če ima televizijski sprejemnik digitalni postopek skeniranja slike, in 0, če televizija nima takega postopka,

- format enak 0,80 za standardne zaslone (razmerje vidne površine 4:3), in 0,87 za široke zaslone (razmerje vidne površine 16:9),

- velikost zaslona diagonala zaslona, izražena v cm,

- površina zaslona površina zaslona, izražena v dm2, to se pravi da je enaka velikosti zaslona × velikost zaslona × 0,48/100 pri standardnih zaslonih (razmerje vidne površine 4:3), in velikosti zaslona × velikost zaslona × 0,427/100 pri širokih zaslonih (razmerje vidne površine 16:9),

- idd enaka 1, če ima televizijski sprejemnik vgrajen digitalni dekoder za digitalne oddajne signale, sicer je enaka 0.

Ocenjevanje in preverjanje:

vlagatelj predloži poročilo o preskusu, v katerem navede, da je bila raven porabe električne energije pri posameznih navedenih načinih izmerjena s postopki, predstavljenimi v EN 50301 (merilne metode pri sprejemnikih za televizijske prenose). V poročilu se navede izmerjena poraba električne energije posameznega načina, izračunana osnovna poraba pri vključenem sprejemniku in izračunan odstotek osnovne porabe pri vključenem sprejemniku.

2. Podaljšanje življenjske dobe

Proizvajalec mora ponuditi tržno garancijo, s katero zagotavlja, da bo televizijski sprejemnik deloval najmanj dve leti. To garancija začne veljati z dnem predaje kupcu.

Zajamčiti se mora, da bodo združljivi elektronski rezervni deli na razpolago še 7 let po prenehanju proizvodnje.

Ocenjevanje in preverjanje:

vlagatelj poda izjavo o skladnosti proizvoda z navedenimi zahtevami.

3. Možnost vrnitve in recikliranje

Proizvajalec mora ponuditi brezplačno možnost vrnitve proizvoda za recikliranje, pa tudi prevzem vseh zamenjanih sestavnih delov, razen tistih, ki so jih uporabniki kontaminirali.

Proizvod mora izpolnjevati tudi naslednja merila:

(a) izdelovalec preveri razstavitev sistemske enote in pripravi poročilo o razstavitvi, ki je na voljo tretjim strankam na njihovo zahtevo. Poročilo med drugim potrjuje:

- da je povezave lahko najti, dostop do njih pa je enostaven,

- da so povezave, kolikor je mogoče, standardizirane,

- da so povezave dostopne z orodji, ki so običajno na voljo;

(b) nezdružljive in nevarne materiale je mogoče ločiti;

(c) 90 (volumskih) % plastičnih in kovinskih materialov v ohišju in podstavku je takih, da jih je tehnično mogoče reciklirati;

(d) 90 (utežnih) % stekla, uporabljenega v katodni cevi je tehnično mogoče reciklirati;

(e) če se zahtevajo oznake/nalepke, se z lahkoto odstranijo ali pa so del sistemske enote;

(f) plastični deli:

- ne vsebujejo namerno dodanega svinca ali kadmija;

- so iz enega polimera ali združljivih polimerov, razen pokrova, ki je sestavljen iz ne več kot dveh vrst polimerov, ki jih je mogoče ločiti;

- ne vsebujejo kovinskih vložkov, ki jih ni mogoče ločiti;

(g) plastični deli, težji od 25 g:

- ne vsebujejo naslednjih zaviralcev gorenja

Ime | Št. CAS |

dekabromodifenil | 13654–09–6 |

monobromodifenil eter | 101–55–3 |

dibromodifenil eter | 2050–47–7 |

tribromodifenil eter | 49690–94–0 |

tetrabromodifenil eter | 40088–47–9 |

pentabromodifenil eter | 32534–81–9 |

heksabromodifenil eter | 36483–60–0 |

heptabromodifenil eter | 68928–80–3 |

oktabromodifenil eter | 32536–52–0 |

nonabromodifenil eter | 63936–56–1 |

dekabromodifenil eter | 1163–19–5 |

klorparafini z dolžino verige 10-13 atomov C, vsebnost klora > 50 (utežnih) %, | 85535–84–8 |

- ne vsebujejo snovi, ki zavirajo gorenje, ali pripravkov, ki vsebujejo snovi, ki jim je pripisan, ali bi jim ob uporabi lahko bil pripisan kateri koli od opozorilnih stavkov R45 (lahko povzroči raka), R46 (lahko povzroči dedne genetske poškodbe), R50 (zelo strupeno za vodne organizme), R51 (strupeno za vodne organizme), R52 (škodljivo za vodne organizme), R53 (lahko povzroči dolgotrajne škodljive vplive v vodnem okolju), R60 (lahko zmanjša plodnost) ali R61 (lahko škoduje nerojenemu otroku), kakor je opredeljeno v Direktivi Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [3], in v poznejših spremembah Direktive,

- imajo trajno oznako, ki opredeljuje material, skladno z ISO 11469. V izpolnjevanje tega merila niso vključeni ekstrudirani plastični materiali in svetlobni vodniki za osvetlitev ploščatih zaslonov.

Ocenjevanje in preverjanje:

vlagatelj in/ali njegov(-i) dobavitelj(-i) poda(-jo) izjavo o skladnosti proizvoda z navedenimi zahtevami. Vlagatelj pristojnemu organu, ki ocenjuje vlogo, predloži izvod poročila o razstavitvi.

4. Navodila za uporabo

Proizvod se mora prodajati z ustreznim navodilom za uporabo, v katerem je nasvet o pravilni okoljski uporabi, in zlasti:

(a) podatek, da je televizijski sprejemnik treba izključiti s stikalom za izključitev na sprejemniku, če se televizije nekaj časa ne bo gledalo, ker se s tem zmanjša poraba energije;

(b) podatek, da izdelek v stanju pripravljenosti porablja električno energijo in kako bi bilo to mogoče zmanjšati;

(c) podatek, da je porabo energije med uporabo mogoče znatno zmanjšati z zmanjšanjem svetlosti slike, in da se bodo s tem zmanjšali skupni stroški delovanja;

(d) podatek o garanciji in razpoložljivosti rezervnih delov;

(e) podatek o dejstvu, da je izdelek zasnovan tako, da omogoča ustrezno recikliranje in naj se ga ne vrže stran;

(f) nasvet, kako uporabnik lahko izkoristi proizvajalčevo ponudbo možnosti vrnitve proizvoda;

(g) podatek, da se je proizvodu podelila EU marjetica (znak EU za okolje) s kratko obrazložitvijo, kaj to pomeni, skupaj z navedbo, da je več podatkov o znaku za okolje mogoče najti na spletni strani: http://europa.eu.int/comm/environment/ecolabel.

Ocenjevanje in preverjanje:

vlagatelj poda izjavo o skladnosti proizvoda z navedenimi zahtevami, pristojnemu organu, ki ocenjuje vlogo, pa predloži izvod priročnika z navodili za uporabo.

5. Okoljska deklaracija

Okoljska deklaracija se priloži izdelku in mora biti na voljo uporabniku. Ta dokument mora biti v skladu s priporočili Tehničnega poročila 70 organizacije ECMA "Okoljske lastnosti povezane s proizvodom".

Ocenjevanje in preverjanje:

vlagatelj poda izjavo o skladnosti proizvoda z navedenimi zahtevami, pristojnemu organu, ki ocenjuje vlogo, pa priloži izvod okoljske deklaracije.

6. Informacije na znaku za okolje

Drugo okence znaka za okolje mora vsebovati naslednje besedilo:

- Velika energijska učinkovitost

- Zasnova omogoča recikliranje

Ocenjevanje in preverjanje:

vlagatelj poda izjavo o skladnosti proizvoda z navedenimi zahtevami in predloži izvod znaka za okolje, kakršen se pojavlja na embalaži in/ali proizvodu in/ali spremni dokumentaciji.

[1] Pasivno stanje pripravljenosti: televizijski sprejemnik je priključen na vir električne energije, ne oddaja zvoka ali slike in čaka, da se njegovo delovanje ob prejemu neposrednega ali posrednega signala, na primer iz daljinskega upravljavca, preklopi na naslednje načine: "izključeno", "aktivno stanje pripravljenosti" ali "vključeno".

[2] Aktivno stanje pripravljenosti: televizijski sprejemnik je priključen na vir električne energije, ne oddaja zvoka ali slike in izmenjuje/sprejema podatke z/iz zunanjega izvira.

[3] UL L 196, 16.8.1967, str. 1.

--------------------------------------------------